แบงก์กรุงศรีลั่นเบี้ยประกันโต30%
แบงก์กรุงศรีตั้งเป้าแบงก์แอสชัวรันส์ปีนี้โต 30% เน้นขายแบบประกันขายคู่เงินฝาก
13 ม.ค. 2555

แบงก์กรุงศรีตั้งเป้าแบงก์แอสชัวรันส์ปีนี้โต 30% เน้นขายแบบประกันขายคู่เงินฝาก
นายกฤษณ์ จันทโนทก ผู้ช่วยกรรมการผู้จัดการใหญ่ ธนาคารกรุงศรีอยุธยา เปิดเผยว่า ในปีนี้ธนาคารตั้งเป้าเติบโตธุรกิจประกันผ่านสาขาธนาคารหรือแบงก์แอสชัวรันส์อีก 3040% โดยใช้กลยุทธ์จัดรูปแบบหรือแพ็กเกจประกันให้ตรงกับความต้องการของลูกค้าควบคู่กับเงินผลิตภัณฑ์เงินฝาก การเพิ่มยอดขายผ่านสาขาธนาคาร รวมถึงการออกแบบประกันใหม่ 34 แบบ ทั้งแบบประกันชีวิตและแบบวินาศภัย เพื่อให้ลูกค้าสามารถเข้าถึงสินเชื่อได้มากขึ้น
“จากแผนที่เราวางไว้คิดว่ายอดขายปีนี้ของเราคงโตได้ตามเป้าแน่ เพราะดูแล้วทิศทางดอกเบี้ยในปีนี้คงทรงตัว ทำให้แบบประกันชีวิตออมทรัพย์ ซึ่งเป็นสินค้าหลักของธนาคารถึง 70% ไม่ได้รับผลกระทบจากการขึ้นดอกเบี้ยของผลิตภัณฑ์เงินฝาก เมื่อเทียบกับผลตอบแทนที่แบบประกันออมทรัพย์ให้กับลูกค้า” นายกฤษณ์ กล่าว
ทั้งนี้ แบบประกันที่คาดว่าได้รับการตอบรับดีจากตลาด จะเป็นแบบประกันที่ลูกค้าซื้อแล้วให้ความคุ้มครองทันที มีทุนจำกัดและไม่ต้องตรวจสุขภาพ ซึ่งพนักงานธนาคารก็ขายออกได้ง่ายด้วย โดยปัจจุบันธนาคารมีลูกค้าประกันอยู่ 4 แสนราย มีสัดส่วนเบี้ยประกันชีวิต 70% และประกันวินาศภัย 30%
สำหรับธุรกิจแบงก์แอสชัวรันส์ในปีที่ผ่านมามียอดเติบโต 20% ต่ำกว่าเป้าเล็กน้อย เพราะเหตุน้ำท่วมใหญ่และพันธมิตรใหม่บริษัท ไทยประกันชีวิต ก็ขายได้เพียงเดือน ก.ย.เดือนเดียว แม้ยอดขายจะเพิ่ม 3040% ซึ่งช่วงเวลาที่เหลือของปีก็ขายไม่ได้ เพราะเป็นช่วงเวลาน้ำท่วมพอดี แต่คาดว่าหลังจากนี้จะขายได้ดี โดยมาจากบริษัท ไทยประกันชีวิต ซึ่งขายให้ลูกค้าต่างจังหวัด และบริษัท เอเอซีพี ที่ขายให้ลูกค้าใน กทม. อย่างละ 50% ทั้งนี้ ล่าสุดธนาคารยังได้ผลิตภัณฑ์ทางการเงินใหม่ “บัญชีเงินฝากกรุงศรีเพื่อลูก” ซึ่งลูกค้าจะได้สิทธิพิเศษซื้อความคุ้มครองอุบัติเหตุ สำหรับเด็กด้วยค่าเบี้ยปีละ 3,000 บาท โดยได้รับความคุ้มครองชีวิตจากอุบัติเหตุ 3 แสนบาท ค่ารักษาพยาบาลจากอุบัติเหตุแต่ละครั้งสูงสุด 3 หมื่นบาท และค่ารักษาพยาบาลแบบผู้ป่วยนอกครั้งละ 700 บาท ซึ่งตั้งเป้าระดมเงินฝากให้ได้ 1,000 ล้านบาท ภายในไตรมาสแรกนี้